  Виталий Пронин Туэ нылпиосты сюдонлы чакламын 233 миллион манет. Кун Кенешлэн Президиумез эскериз, кызьы нылпиосты школаын сюдонэз радъяно. Та программа быдэсъяськыны кутскиз 2006-тӥ арысен. Удмуртия та уж борды басьтӥськиз мукет улосъёслэсь вазьгес. Витаминъёсын узырмытэм йӧл, пӧсь сиён сиыса, нылпиос пӧлын пӧртэм висёнъёсын черлан учыръёс шӧдскымон кулэсмизы. 2014-тӥ арын огкылэ вуэмын вал программаез азинтыны, но таяз радэ - Удмуртиысь рынокез азинтонъя программа чотын. Таизъя бадӟымгес саклык висъяськиз ни, нылпиосты сюдонлы гинэ ӧвӧл, элькунамы сиён-юон поттӥсьёслы юрттонлы. Озьы пиналъёсты сюдыны чакламын 2020-тӥ арозь.Промышленностья но вуз каронъя министр Владимир Разумков ивортэмъя, азьвыл аръёсы нылпиосты сюдонлы уксё висъяськылӥз, инфляцилэсь ӝутскемзэ лыдэ басьтыса. Нош кылем арын индексация ортчытэмын ӧй вал. Программаез быдэстонлы миым 225 миллион манет висъяськиз ке, сиён-юонлы дунъёс ӝутскемен, со ӧз тырмы, пунэмъёс кылдӥзы. Табере соосты пытсаны ог 60 миллион манет пала шедьтоно луоз. Президиуме пырисьёс та ужпумез син шоразы возьыны оскытӥзы.Туэ нылпиосты сюдонлы чакламын 233 миллион манет, ватсаса 20 миллион манет висъяськоз на та программаез интыосын быдэстонлы.Елена Никитина Туспуктӥз А. Горбунов  Теги: дышетон нылпиослы  